[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.4.2007

COM(2007) 198 végleges

Javaslat

A TANÁCS HATÁROZATA

a tagállamok kormányainak a Tanács keretében ülésező képviselői között a felülvizsgált AKCS-EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló, 2006. július 17-i belső megállapodás módosításáról

(előterjesztő: a Bizottság)

INDOKOLÁS

A tagállamok kormányainak a Tanács keretében ülésező képviselői között a felülvizsgált AKCS-EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodást (a továbbiakban: belső megállapodás) 2006. július 17-én írták alá.

A Bolgár Köztársaság és Románia 2007. január 1-én csatlakozott az Európai Unióhoz[1]. A Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány[2] 6. cikkének (11) bekezdése szerint a Bolgár Köztársaság és Románia a csatlakozás időpontjától automatikusan csatlakozik a belső megállapodáshoz.

A tagállamoknak a tizedik Európai Fejlesztési Alaphoz (a továbbiakban: EFA) való hozzájárulását illetően a belső megállapodás 1. cikke (2) bekezdésének a) pontja Bulgária és Románia esetében csupán a becsült hozzájárulás összegét és a hozzájárulási kulcsot tartalmazza. A belső megállapodás 1. cikkének (7) bekezdése megállapítja, hogy a hozzájárulások elosztását a Tanács egyhangúlag elfogadott határozata módosítja, amennyiben új tagállam csatlakozik az Európai Unióhoz.

Az EFA bizottságban a szavazatok súlyozását illetően a belső megállapodás 8. cikkének (2) bekezdése Bulgária és Románia esetében csak a szavazatok becsült számát tartalmazza. A belső megállapodás 8. cikkének (4) bekezdése megállapítja, hogy a szavazatok súlyozását a Tanács egyhangúlag elfogadott határozata módosítja, amennyiben új tagállam csatlakozik az Európai Unióhoz.

A fent említettek alapján Bulgária és Románia becsült hozzájárulását és szavazatait a Tanács mellékelt határozattervezete erősíti meg.

A Bizottság tehát javasolja, hogy a Tanács fogadja el a mellékelt határozatot.

Javaslat

A TANÁCS HATÁROZATA

a tagállamok kormányainak a Tanács keretében ülésező képviselői között a felülvizsgált AKCS-EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló, 2006. július 17-i belső megállapodás módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a 2005. június 25-én Luxembourgban felülvizsgált és aláírt[3], a Cotonouban 2000. június 23-án egyrészről az afrikai, karibi és csendes-óceáni államok, másrészről az Európai Közösség és tagállamai között aláírt partnerségi megállapodásra[4], (a továbbiakban: a felülvizsgált AKCS-EK partnerségi megállapodás),

tekintettel a tagállamok kormányainak a Tanács keretében ülésező képviselői között a felülvizsgált AKCS-EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (a továbbiakban: belső megállapodás)[5] és különösen annak 1. cikke (7) bekezdésére, valamint 8. cikke (4) bekezdésére,

tekintettel a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány[6] 6. cikkének (11) bekezdésre, amely szerint a Bolgár Köztársaság és Románia a csatlakozás időpontjától automatikusan csatlakozik a belső megállapodáshoz,

tekintettel a Bolgár Köztársaságnak és Romániának az Európai Unióhoz 2007. január 1-jén történt csatlakozására[7],

tekintettel a Bizottság által benyújtott javaslatra,

mivel:

(1) A belső megállapodás 1. cikkének (7) bekezdésével összhangban a (2) bekezdés a) pontjában említett hozzájárulások – amelyek Bulgária és Románia esetében jelenleg csak becsült összegek – elosztását a Tanács határozata módosítja, amennyiben új tagállam csatlakozik az Európai Unióhoz.

(2) A belső megállapodás 8. cikkének (4) bekezdésével összhangban a (2) bekezdés a) pontjában meghatározott szavazatok súlyozását – amelyek Bulgária és Románia esetében jelenleg csak becsült szavazatok – a Tanács határozata módosítja, amennyiben új tagállam csatlakozik az Európai Unióhoz.

A KÖVETKEZŐKÉPPEN HATÁROZOTT:

1. cikk

Ez a határozat érvénybe helyezi Bulgáriának és Romániának a tizedik Európai Fejlesztési Alaphoz való, a belső megállapodás 1. cikke (2) bekezdésének a) pontjában meghatározott hozzájárulása összegét és a hozzájárulási kulcsot, valamint az Európai Fejlesztési Alap bizottságán belüli, a belső megállapodás 8. cikkének (2) bekezdésében meghatározott szavazatainak számát.

2. cikk

az 1. cikk alapján a következő módosításokra van szükség:

1. A belső megállapodás 1. cikke (2) bekezdésének a) pontjában szereplő csillagokat, valamint a „(*) becsült összeg” kifejezést el kell hagyni.

2. A belső megállapodás 8. cikkének (2) bekezdésében a következőket el kell hagyni:

3. a csillagokat;

4. a „(*) becsült szavazat” kifejezést;

5. az „EU-25 összesen”, „999” sort;

6. az „EU-27 összesen” sorban lévő zárójeleket.

7. A megállapodás 8. cikkének (3) bekezdése a következőképpen módosul:

„Az EFA-bizottság az 1004 szavazatból 724 szavazatos minősített többséggel jár el, amelyben legalább 14 tagállam igen szavazatát fejezi ki.” A blokkoló kisebbség 281 szavazatból áll.”

3. cikk

Ez a határozat az elfogadását követő napon lép hatályba.

Kelt Brüsszelben,

A Tanács részéről

az elnök

[1] Lásd: Szerződés az Európai Unió tagállamai, valamint a Bolgár Köztársaság és Románia között, a Bolgár Köztársaságnak és Romániának az Európai Unióhoz történő csatlakozásáról, HL L 157., 2005.6.21., 11. o.

[2] HL L 157., 2005.6.21., 203. o.

[3] HL L 209., 2005.8.11., 26. o.

[4] HL L 317., 2000.12.15., 3. o.

[5] HL L 247, 2006.9.9., 32. o.

[6] HL L 157., 2005.6.21., 203. o.

[7] Lásd: Szerződés az Európai Unió tagállamai, valamint a Bolgár Köztársaság és Románia között a Bolgár Köztársaságnak és Romániának az Európai Unióhoz történő csatlakozásáról, HL L 157., 2005.6.21., 11. o.